AURORAN KOTI JA KOULU RY PÖYTÄKIRJA

 07.05.2018

HALLITUKSEN KOKOUS

Aika Maanantai 07.05.2018 klo 18.010 - 19:30

Paikka Auroran koulu

Läsnä Tommi Utriainen

 Lea Andersen

 Tiina Niemi-Aro

 Hanna Johansson

 Minna Mattila

 Natacha Silén

 Maria Mäkelä

 Sari Hokkanen

Tiina Niemi-Aro

 Katri Schiray (opettajajäsen)

 Ulriika Huima (rehtori)

KÄSITELTÄVÄT ASIAT

1. Kokouksen avaus ja päätösvaltaisuus

Puheenjohtaja Tommi Utriainen avasi kokouksen klo 18.10. Kokous on päätösvaltainen.

2. Sihteerin valinta

 Kokouksen sihteeriksi valittiin Natacha Silén.

3. Läsnäolijoiden esittely

 Käytiin läpi lyhyt esittely, koska mukana oli uusia henkilöitä

4. Edellisen kokouksen pöytäkirja

 Edellisen kokouksen pöytäkirja tarkistettu ja hyväksytty.

5. Uudet Jäsenet

 Uutena jäsenenä on liittynyt Maria Mäkelä 5.4.2018

6. Koulun valokuvasopimus

Koulun valokuvasopimus on allekirjoitettu Kuvamuiston kanssa. Tarkistetaan vielä, että syksyn koulukuvausajankohta sovitaan mahdollisimman pian ellei ole jo sovittu.

6. Luokkavaihdokset

Koulu on alun perin mitoitettu noin 320 oppilaalle. Tällä hetkellä oppilaita on yli 350. Tilanne oppilasmäärissä elää ja luokkia voidaan joutua yhdistelemään ja hajoittamaan oppilasmäärien kasvaessa. Tällä hetkellä tulevat 5-luokkalaiset sekä tulevat 6-luokkalaiset hajoitetaan kummatkin 3 luokaksi (A, B ja C nykyisten A ja B:n sijasta). Koulun puolelta löytyi tulevaksi vuodeksi resursseja sekä ennakoitiin sitä tilannetta, jossa luokkakoko olisi voinut kasvaa yli 32 oppilaaksi sillä nykyisellään luokat olivat lähes 30 oppilaan ryhmiä.

7. Kevätjuhlakahvila

Kevätjuhlan kahvilan pitoon ei ole ilmoittautunut vapaaehtoisia luokkia. Laitetaan vielä kysely luokille, mutta muuten vanhempainyhdistys varautuu järjestämään kahvilatarjoilun. Koulun puolelta tulee popcorn tarjoilu.

8. Opettajien kakkutervehdys ym

Vanhempainyhdistys lupautui maksamaan opettajien lukukauden päättäjäiskakut. Lisäksi maksettavaksi tulee 6:sien luokkien stipendit ja ruusut. Luvattiin kustantaa myös hymypatsaat. Opettajajäsen Katri Schiray lupasi hoitaa tilaukset.

9. Talous

Yhdistyksen tilillä on tällä hetkellä 5184,44 €. Vapputaikurin lasku on tulossa. Ihmepoika-oopperasta ei ole vieläkään tullut laskua.

10. Liikuntavuorot

Tiina Niemi-Aro ottaa liikuntavuorot syksyllä hoitaakseen. Vuorot alkavat 1.9 ja uusi kellonaika on klo 15. Ohjelmaan palataan syksyn ensimmäisessä kokouksessa.

11. Pyöräsankarit 08.05.2018

Hanna Johansson ja Natacha Silén ovat vapaaehtoisina avustamassa Aurora- ja Karamzin –koulujen liikuntapäivässä. Pyöräilyliitto lanseeraa Pyöräsankarit ohjelmaa ja liikuntapisteeseen tarvittiin vapaaehtoisia.

12. Muut asiat

Rehtori Ulriika Huima oli paikalla keskustelemassa Auroran koulun sisäilmamittauksista. Rehtori oli tilannut sisäilmamittauksia sillä tuntuma olisi, että 1:ssä kerroksessa ilmanvaihto ei ole riittävä ja 3:nnessa kerroksessa taas ilmanvaihto on liiankin tehokasta. Julkisia tuloksia ei ole vielä tullut. Tulokset menevät ensiksi Tilakeskukseen ja sieltä tieto tulee rehtorille, joka julkistaa tiedon niin pian kuin mahdollista. Tilakeskuksen asiana on hoitaa tiedotus, sillä he omistavat kiinteistön ja ovat vastuussa taloon liittyvistä asioista. Koulu on tiloissa vuokralaisena.

Takuutarkastus on myös vielä käynnissä, mutta siinä keskitytään käyttämiseen liittyviin asioihin eli ovatko ovet käyriä, matot kuprulla ym.

Keskusteltiin myös siivouksen riittämättömyydestä, mutta koulu siis tiloissa vuokralaisena eikä voi asiaan paljoakaan vaikuttaa. Tällä hetkellä odotamme siis tuloksia ja toimitaan sen jälkeen jos on tarvetta toimia.

Tulevien 1-luokkalaisten vanhempainilta pidetään keskiviikkona 23.05.2018 klo 18. Hanna Johansson lupautui menemään paikalle mutta oli vahva toive siitä jos joku muu voisi mennä paikalle sillä hänellä kiireitä silloin.

13. Seuraava kokous

 Sovittiin että seuraava kokous pidetään maanantaina 13.08.2018 klo 18.00.